《从驾幸金墉城诗》
魏晋·温子升

兹城实佳丽，飞甍自相并。胶葛拥行风，岧峣閟流景。

御沟属清洛，驰道通丹屏。湛淡水成文，参差树交影。

长门久已闭，离宫一何静。细草缘玉阶，高枝荫桐井。

微微夕渚暗，肃肃暮风冷。神行扬翠旗，天临肃清警。

伊臣从下列，逢恩信多幸。康衢虽已泰，弱力将安骋。

作者简介：（495—547）北魏济阴冤句人，字鹏举。自云为晋温峤之后。博学善文章。初为广阳王元渊贱客，教诸奴子书。孝明帝熙平初，对策高第，补御史，台中文笔皆出其手。孝明帝正光末，随元渊镇压六镇起事，为东北道行台郎中，军国文翰皆出其手。孝庄帝建义初，为南主客郎中，修起居注。孝庄帝诛尔朱荣，子升参预谋画。尔朱兆入洛，惧祸逃匿。孝武帝永熙中，复官侍读，兼舍人。后领本州大中正。东魏时高澄引为大将军府咨议参军。疑其知元仅等谋反，投之晋阳狱中，饿死。子升文笔，当时已传于江南，为梁武帝所称，又远传至吐谷浑。今有《温侍读集》明辑本。